Diari Oficial de la Generalitat Valenciana


Sumari del DOGV 3522, del 22-06-1999 (1999/4877)

Informació pública de les bases generals que han de regir les convocatòries dels concursos per a la provisió amb caràcter definitiu dels llocs de treball de l'Ajuntament de Carcaixent.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   3522

Data del DOGV
:   22-06-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/4877


Data del document
:   21-04-1999

Organisme emissor
:   Ajuntament de Carcaixent

Tipus de document
:   Convocatòria

Descriptors 

:   * Carcaixent
    * administració local
    * concurs administratiu

Informació pública de les bases generals que han de regir les convocatòries dels concursos per a la provisió amb caràcter definitiu dels llocs de treball de l'Ajuntament de Carcaixent. [1999/S4877]
  
El Ple de l'Ajuntament de Carcaixent, en sessió celebrada el dia 25 de febrer de 1999, va aprovar les següents bases generals per a la provisió amb caràcter definitiu dels llocs de treball.
  
Bases generals que han de regir les convocatòries dels concursos per a la provisió amb caràcter definitiu dels llocs de treball de l'Ajuntament de Carcaixent.
  
Primera. Objecte
  
Estes bases generals tenen per objecte establir les normes per què s'han de regir tots els concursos que es convoquen per a la provisió, exclusivament per personal de l'Ajuntament de Carcaixent, dels distints llocs de treball que es troben vacants, de conformitat amb allò que determine la corresponent relació de llocs de treball de l'Ajuntament.
  
Respecte a la policia local, s'aplicarà la legislació específica i supletòriament les presents bases.
  
Segona. Legislació aplicable
  
En tot allò no previst en les presents bases i en les bases específiques, regirà el que establixen els preceptes següents:
  
\* Llei 7/1985, de 2 d'abril, Reguladora de les Bases del Règim Local.
  
\* Preceptes bàsics del Reial Decret Legislatiu 781/1986, de 18 d'abril, i de la Llei 30/1984, de 2 d'agost, de Mesures per a la Reforma de la Funció Pública, amb les corresponents modificacions.
  
\* Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el Text Refós de la Llei de la Funció Pública Valenciana, amb les corresponents modificacions.
  
\* Decret 117/1991, de 26 de juny, del Consell de la Generalitat Valenciana, pel qual s'aprova el barem general d'aplicació als concursos de mèrits per a la provisió de llocs de treball.
  
\* Reial Decret 364/1995, de 10 de març, pel qual s'aprova el Reglament General d'Ingrés del Personal al Servei de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General de l'Estat.
  
\* Reglament de Catalogació, Provisió i Valoració dels Llocs de Treball de l'Ajuntament de Carcaixent i de Retribució del Personal al seu servei, aprovat amb caràcter definitiu pel Ple en sessió de 30 de juny de 1994.
  
\* Les restants disposicions reglamentàries sobre la matèria.
  
Quant als llocs que pertanyen al cos de la policia local, s'actuarà també d'acord amb:
  
La Llei 2/1990, de 4 d'abril, de la Generalitat Valenciana, de Coordinació de Policies Locals de la Comunitat Valenciana.
  
El Decret 25/1998, de 10 de març, del Govern Valencià, pel qual es regula la Norma-Marc sobre Estructura, Organització i Funcionament dels Cossos de Policia Local de la Comunitat Valenciana.
  
L'Ordre de 20 de gener de 1998, de la Conselleria de Presidència, per la qual s'aprova el barem general d'aplicació als concursos de mèrits per a la provisió de places en els cossos de Policia Local de la Comunitat Valenciana.
  
Tercera. Convocatòria
  
La convocatòria es realitzarà per mitjà de publicació en el Butlletí Oficial de la Província de València de les bases específiques corresponents, en què haurà de constar:
  
a) Denominació del lloc, descripció identificadora, valor en punts i nivell de complement de destinació.
  
b) Requisits específics necessaris per a l'exercici del lloc de treball.
  
c) Indicació de si es realitza o no entrevista. Excepte en el cas de llocs del cos de la policia local, en els quals sempre se'n realitzarà.
  
d) En els llocs del cos de la policia local, caldrà indicar si és de segona activitat.
  
En tot allò que les bases específiques no establisquen el contrari, les presents bases generals regiran les convocatòries dels concursos, i serà suficient en este sentit la referència al número i data de la seua publicació en el Butlletí Oficial de la Província de València.
  
Quarta. Requisits dels aspirants
  
Per a poder participar en els concursos que es convoquen, a més dels requisits addicionals que puguen exigir-se en les bases específiques, els aspirants hauran de reunir-ne els següents:
  
a) Ser funcionari de l'Ajuntament de Carcaixent, qualsevol que siga la seua situació administrativa, excepte els suspensos en ferm, que no podran participar mentre dure la suspensió.
  
b) Haver estat en cada lloc de treball de destinació definitiva un mínim de dos anys, excepte en els supòsits previstos en el paràgraf segon de l'article 20.1.e) de la Llei de Mesures per a la Reforma de la Funció Pública, en el de supressió de llocs de treball i quan es tracte de llocs de segona activitat per a la policia local.
  
Tots els requisits exigits en les convocatòries hauran de complir-se en la data que acabe el termini de presentació de sol·licituds de participació.
  
Cinquena. Sol·licituds
  
Els qui desitgen participar en els corresponents concursos hauran de sol·licitar-ho amb els models d'instàncies que facilitarà el Negociat de Personal, fent-ne constar, cas de ser diversos els llocs sol·licitats, l'ordre de preferència.
  
A la instància s'uniran els documents justificants que acrediten que l'aspirant complix els requisits exigits en la convocatòria, així com els referits als mèrits al·legats, per mitjà de l'original o la fotocòpia compulsada.
  
El termini de presentació d'instàncies serà de quinze dies hàbils, comptadors a partir de l'endemà de la publicació de la convocatòria en el Butlletí Oficial de la Província de València.
  
Si els dies de finalització d'un termini o d'actuació obligada foren dissabte o festiu, es passarà a l'endemà hàbil.
  
Les sol·licituds es presentaran en el Registre General de l'Ajuntament, o en la forma que determina l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.
  
Sisena. Admissió d'aspirants
  
Una vegada finalitzat el termini de presentació d'instàncies, l'Alcaldia Presidència dictarà una resolució, en el termini màxim d'un mes, i declararà aprovades les llistes provisionals d'aspirants admesos i exclosos.
  
Esta resolució es publicarà al tauler d'edictes de l'Ajuntament, i s'hi podrà presentar reclamació en contra en el termini de deu dies hàbils.
  
Si en el dit termini no es presenta cap reclamació, les dites llistes adquiriran la condició de definitives, sense necessitat de nova publicació.
  
Si s'hi presenten reclamacions, seran acceptades o desestimades per l'Alcaldia, per mitjà de resolució que elevarà la llista a definitiva i que així mateix es publicarà al tauler d'edictes de l'Ajuntament.
  
En el mateix acte administratiu s'indicarà, a més a més, la composició i la data de constitució dels tribunals per a valorar els mèrits.
  
Setena. Tribunals qualificadors
  
Composició:
  
\* President : L'alcalde o regidor que delegue.
  
\* Vocals:
  
a) El regidor delegat de l'àrea a què pertanga el lloc.
  
b) El cap de secció de l'Àrea de Personal.
  
c) El cap o responsable de l'àrea a què pertanga el lloc de treball objecte del concurs.
  
d) Un representant de cada una de les seccions sindicals amb representació en la Junta de Personal.
  
Secretari: El secretari general de l'Ajuntament o funcionari que delegue, que actuarà amb veu i vot.
  
La designació dels membres del tribunal inclourà la dels suplents respectius.
  
Es procurarà que, a excepció del president i del vocal regidor delegat, tots els membres del tribunal posseïsquen una titulació igual o superior a l'exigida per a la provisió del lloc objecte del concurs.
  
El tribunal podrà disposar la incorporació d'experts que, en qualitat d'assessors, actuaran amb veu però sense vot.
  
Els tribunals no podran constituir-se ni actuar sense l'assistència de més de la meitat dels seus integrants, titulars o suplents, indistintament. Així mateix, estan facultats per a resoldre les qüestions que puguen suscitar-se durant la realització de la valoració, per a adoptar els acords necessaris que en garantisquen el degut ordre en tot allò no previst en estes bases, i per a l'adequada interpretació de les bases generals i específiques de cada convocatòria.
  
Huitena. Mèrits i barem
  
A excepció dels llocs del cos de la policia local, que es regiran per barem establit en l'Ordre de 20 de gener de 1998, de la Conselleria de Presidència (DOGV núm. 3.203, de 13.03.1998), els mèrits es valoraran conformement al següent
  
Barem
  
1. Experiència general:
  
1.1 Antiguitat.
  
1.1.1 Es valorarà 0,5 punts per cada any complet de serveis en actiu en les distintes administracions públiques fins a un màxim de 4 punts.
  
1.1.2 A este efecte, també es computaran els serveis reconeguts a l'empara d'allò que s'ha disposat en la Llei 70/1978, de 26 de desembre, de Reconeixement de Serveis Previs en l'Administració Pública.
  
1.1.3 No es computaran serveis que hagueren sigut prestats simultàniament amb altres ja al·legats.
  
1.2. Grau personal.
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa, de la següent forma:
  
a) Per posseir un grau personal superior al nivell del lloc sol·licitat: 3 punts.
  
b) Per posseir un grau personal igual al nivell del lloc sol·licitat: 2 punts.
  
c) Per posseir un grau personal inferior al nivell del lloc sol·licitat: 1 punt.
  
2. Formació personal:
  
2.1 Titulacions acadèmiques.
  
2.1.1 Es valoraran les titulacions acadèmiques acreditades pels concursants que siguen superiors a les que se'ls va exigir per a accedir a la funció pública, conformement a la següent escala:
  
a) Grup A: doctor: 2 punts.
  
b) Grup B: llicenciat o equivalent: 2 punts.
  
c) Grup C: diplomat universitari o equivalent: 1 punt.
  
d) Grup D: Batxillerat, Formació Professional de segon grau, accés a la Universitat per a majors de 25 anys o equivalent: 1 punt.
  
e) Grup E: Graduat Escolar, Formació Professional de primer grau o equivalent: 0,50 punts.
  
2.1.2 Per als grups A i B es valorarà, a més a més, la possessió d'altres llicenciatures en àrees directament relacionades amb les funcions del lloc, fins a un màxim de 2 punts.
  
2.1.3 No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'unes altres de nivell superior.
  
2.2 Cursos de formació i perfeccionament genèrics.
  
2.2.1 Es valoraran fins a un màxim de 2 punts els cursos de formació i perfeccionament de caràcter general o sectorial que, tenint per objecte la formació en alguna de les àrees de coneixement pròpies de l'organització o actuació de l'administració, no tinguen relació directa amb les funcions del lloc de treball convocat.
  
2.2.2 Es valoraran estos cursos si van ser convocats o organitzats per la Universitat, instituts o escoles oficials de formació de funcionaris, o altres entitats o centres docents públics o privats dels previstos en la Llei Orgànica 8/1985, de 3 de juliol, Reguladora del Dret a l'Educació, quan hagueren sigut homologats pels instituts o escoles oficials de formació de funcionaris o per la Universitat.
  
2.2.3 Aquelles activitats de naturalesa diferent als cursos, tals com jornades, taules redones, trobades, debats o anàlogues, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.
  
2.2.4 La valoració de cada curs s'efectuarà en funció de la seua duració d'acord amb la següent escala:
  
a) de 100 o més hores: 2,00 punts.
  
b) de 75 o més hores: 1,50 punts.
  
c) de 50 o més hores: 1,00 punt.
  
d) de 25 o més hores: 0,50 punts.
  
e) de 15 o més hores: 0,20 punts.
  
2.2.5 Es valorarà, a més a més, fins a un màxim d'1 punt, la impartició de classes en els cursos de formació en funció del nombre d'hores impartides, seguint esta escala:
  
a) 100 o més hores: 1,00 punt.
  
b) 75 o més hores: 0,75 punts.
  
c) 50 o més hores: 0,50 punts.
  
d) 25 o més hores: 0,25 punts.
  
e) 15 o més hores: 0,10 punts.
  
2.3. Coneixement del valencià.
  
2.3.1 El coneixement del valencià es valorarà fins a un màxim de 3 punts, sempre que s'acredite estar en possessió del pertinent certificat o homologació expedits per la Junta Qualificadora de Coneixements del Valencià, d'acord amb la següent escala general:
  
a) Coneixement oral: 0,75 punts.
  
b) Coneixement de grau elemental: 1,25 punts.
  
c) Coneixement de grau mitjà: 2,50 punts.
  
d) Coneixement de grau superior: 3,00 punts.
  
2.3.2 Per al personal del grup E, només podrà valorar-se el nivell de coneixement oral amb la mateixa puntuació indicada en el paràgraf anterior.
  
3. Aptituds per al lloc de treball convocat:
  
3.1. Valoració del treball desenrotllat.
  
3.1.1 L'exercici de llocs de treball amb destinació definitiva o provisional, que guarden similitud amb el contingut tècnic i especialització del lloc sol·licitat, es valorarà a raó d'un màxim d'1 punt per any de serveis, fins a un màxim de 4 punts.
  
3.2. Cursos de formació i perfeccionament específics.
  
3.2.1 Es valoraran fins a un màxim de 3 punts els cursos de formació i perfeccionament de caràcter sectorial que tinguen relació directa amb les funcions del lloc de treball convocat.
  
3.2.2 Es valoraran estos cursos si van ser convocats o organitzats per la Universitat, instituts o escoles oficials de formació de funcionaris, o altres entitats o centres docents públics o privats dels previstos en la Llei Orgànica 8/1985, de 3 de juliol, Reguladora del Dret a l'Educació, quan hagueren sigut homologats pels instituts o escoles oficials de formació de funcionaris o per la Universitat.
  
3.3.3 Aquelles activitats de naturalesa diferent als cursos, tals com jornades, taules redones, trobades, debats o anàlogues, no podran ser objecte de valoració. Els seminaris només es valoraran si s'acredita que tenen la mateixa naturalesa i metodologia que els cursos.
  
3.3.4 La valoració de cada curs s'efectuarà en funció de la seua duració d'acord amb la següent escala:
  
a) de 100 o més hores: 2,50 punts.
  
b) de 75 o més hores: 2,00 punts.
  
c) de 50 o més hores: 1,50 punt.
  
d) de 25 o més hores: 1,00 punts.
  
e) de 15 o més hores: 0,50 punts.
  
3.3.Entrevista
  
Quan es tracte de llocs de treball que impliquen direcció, les bases específiques podran disposar la realització d'una entrevista davant del Tribunal Qualificador, que es valorarà fins a un màxim de 3 punts.
  
En l'entrevista es comprovaran i valoraran els coneixements del lloc de treball sol·licitat, l'aptitud, l'eficàcia i l'experiència professional, així com la capacitat d'iniciativa, productivitat i nivell de responsabilitat de l'aspirant.
  
Novena. Normes de valoració i qualificació final
  
1. Només podrà procedir-se a valorar els mèrits al·legats pels participants que reunisquen els requisits exigits per a l'exercici de les funcions del lloc convocat.
  
2. Només es valoraran aquells mèrits obtinguts o computats fins a la data en què finalitze el termini de presentació d'instàncies.
  
3. No podran valorar-se com a mèrit aquelles circumstàncies que figuren com a requisit per a accedir a un lloc de treball.
  
4. La qualificació final del concurs serà el resultat de la suma de les puntuacions atorgades pel Tribunal a cada mèrit considerat.
  
Deu. Desempat
  
Si dos o més concursants obtenen idèntica puntuació, el desempat s'efectuarà segons les següents regles:
  
a) Per als grups D i E, es resoldrà a favor de qui acredite major antiguitat; en cas de persistir l'empat, s'adjudicarà el lloc al de major edat, i si continua es desempatarà per sorteig.
  
b) Per als grups A, B i C, així com per al grup D quan es tracte de llocs amb rang de direcció, l'empat es resoldrà a favor de qui haja obtingut major puntuació en l'apartat d'aptituds per al lloc de treball, i si persistix l'empat s'actuarà conformement a allò que s'ha disposat en el paràgraf anterior.
  
c) En els llocs del cos de la policia local, el desempat es durà a terme sempre conformement a allò indicat en l'apartat a) precedent.
  
Onze. Resolució del concurs
  
El termini per a resoldre el concurs serà de dos mesos, comptats a partir de l'endemà de la finalització de presentació de sol·licituds, llevat que en la convocatòria se n'establisca un altre distint.
  
El tribunal proposarà al ple la relació d'aprovats, el nombre de la qual no podrà ser superior al de llocs que hagen de proveir-se, per a la resolució del concurs.
  
Dotze. Aprovació, impugnació i revocació de la convocatòria
  
Les presents bases s'aprovaran pel Ple de l'Ajuntament i es publicaran íntegrament en el Butlletí Oficial de la Província de València, i regiran mentre l'Ajuntament no les modifique o derogue. Les bases específiques de les convocatòries se sotmetran al mateix procediment.
  
Contra estes bases i contra les bases específiques de la convocatòria que les complementa, i que esgota la via administrativa, es podrà interposar recurs contenciós administratiu durant el termini de dos mesos comptadors des de l'endemà de la publicació en el Butlletí Oficial de la Província de València, de conformitat amb allò que s'ha previst en l'article 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
En qualsevol moment, sempre abans de la publicació de les llistes d'aspirants admesos i exclosos, el ple de l'Ajuntament podrà modificar o deixar sense efecte les convocatòries per mitjà de l'adopció de l'acord corresponent, que serà publicat conformement a allò que s'ha indicat en el paràgraf primer d'esta base.